AlexejDobrolubov/national_council_slovak_2010 huggingface dataset:
22. schôdza NR SR - 9.deň - B. popoludni
Dátum: 2024-11-05
Poslanec: Majerský, František (KDH)
Druh vystúpenia: Vystúpenie s faktickou poznámkou

22. Ďakujem. Tomáš, súhlasím s tebou, čo si povedal, že „Nedělej to tak, Františku, tak se to nedělá,“ je veľká pravda. Keď sa schvaľoval konsolidačný balíček, tak stačilo schváliť náš pozmeňujúci návrh, ktorý sme mali tuná pripravený a dneska sme tu nemuseli sedieť a pán minister mohol riešiť naozaj vážne veci v zdravotníctve, lebo to dneska nemôže byť len o platoch, veď to zdravotníctvo naozaj má obrovské problémy, čiže to súhlasím. Súhlasím s tým, že keď sa podpísalo memorandum pred dvoma rokmi, tak slovenský pacient, na neho sa nejako zabudlo, lebo naozaj on v tomto chaose, ktorý tu naozaj dennodenne musí zažívať, tak nemá pocit, že má lepšie slovenské zdravotníctvo. On nemá pocit, že ho čaká usmiaty personál, že má načas termín, že sa všetci oňho postarajú. On to nemá, ten pocit, ten pacient. Keď sa budete baviť s každým pacientom, tí ľudia dneska o štvrtej ráno čakajú pred ambulanciou, aby dostali nejaký termín u lekára, on to jednoducho nemá. Čiže tam sme nedospeli. Memorandum sa podpísalo, tvárili sme sa, že to nejako funguje, že to nejak ide, ale to nikam nejde, lebo to je proste problém. Jednoducho sa to len stalo. Ale nebudem súhlasiť s tebou s tým, že si vravel že len Penta, Agel sú tu najlepší v slovenskom zdravotníctve, to ma nikdy nepresvedčíš. Sú aj svetlé výnimky v slovenskom zdravotníctve, kde aj štátne nemocnice dokážu dobre hospodáriť a dokážu dobre fungovať. A je aj chybou nie Penty, Agelu alebo sčasti Penty, Agelu, ale to, že slovenské zdravotníctvo nemá víziu. Lebo nemá víziu, to treba otvorene povedať, že my tu každý polrok, rok, riešime nového ministra zdravotníctva, ktorý nemá víziu, ktorý naozaj keď niečo prinesie alebo chce niečo urobiť, tak je odvolaný. Čiže ja si myslím, že pán minister má nejakú víziu, veď zatiaľ z tých vyjadrení vidím, že chce ju mať, a držím mu v tomto palce. Ale myslím si, že v tomto prípade, ako teraz riešime, sa nedá vyhrať. Čiže vy naozaj na konci dňa budete musieť ustúpiť. S nimi sa... To, to otvorene hovorím, že sa nedá... (Prerušenie vystúpenia časomerom.)
22. schôdza NR SR - 8.deň - B. popoludni
Dátum: 2024-11-04
Poslanec: Majerský, František (KDH)
Druh vystúpenia: Vystúpenie s faktickou poznámkou

58. Ďakujem pekne za slovo. Pán poslanec, myslím si, že tie príklady, ktoré si rozprával zo Slovinska a z Poľska sú presne výstižné. Kde Slovensko už dávno malo byť a nie je tam, lebo nám naozaj chýbajú odvážne riešenia v samosprávach. Únia miest niečo navrhuje, myslím si, že to riešenie je správne, lebo naozaj, že nemôžme mať 3-tisíc obcí na Slovensku a 3-tisíc obcí plniť zákonné povinnosti, tak ako bežné, bežné, fungujúce mestá. Ale ZMOS možno v tomto to vidí inak, ale bez, naozaj zopakujem ešte raz, bez naozaj poctivého vládneho návrhu už dnes sú niektoré obce zlikvidované, a to nie je už, to sa už nedá ani nazvať, že to je prežívanie, čo oni majú. Lebo ak je starosta na péenke len kvôli tomu, aby si nemusel dávať výplatu a mohol zaplatiť elektriku za osvetlenie, to nie je riešenie naozaj, to nie je riešenie, čo my tu robíme. A súhlasím, že s tým čo povedala aj kolegyňa, že nemôžme sa už vyhovárať, naozaj sa už nemôžme vyhovárať, lebo ten čas už niektoré obce nemajú žiadny, že žiadny čas nemajú. Oni sú už naozaj dnes v koncoch. Čiže ja by som naozaj bol, aby sa naozaj otvorila poctivá diskusia, lebo bez tohto návrhu centralizácie naozaj, decentralizácie hlavne, decentralizácie moci a spájaní niektorých obcí, tá funkčnosť v tej obci nebude funkčná vôbec, lebo oni dneska, dnes oni neplnia svoje základné veci, lebo na to nemajú prostriedky, nemajú veci. Čiže otvorme tú diskusiu, pomôže to všetkým obciam. Lebo ako si správne povedal, starostovia majú všetci problémy rovnaké, tu nejde o žiadne politické tričko. Ďakujem.
22. schôdza NR SR - 8.deň - B. popoludni
Dátum: 2024-11-04
Poslanec: Majerský, František (KDH)
Druh vystúpenia: Vystúpenie s faktickou poznámkou

50. Ďakujem pekne. Pán kolega, zhrnul si to, myslím si, že veľmi dobre. Je vidno, že pôsobíš, že si pôsobil v samospráve a tie problémy, ktoré majú mestá a obce sa nám ozaj, aj ako povedal predkladateľ, pán poslanec Ferenčák, na budúci rok naozaj budú rapídne zhoršovať. Už dnes mnohé obce nemajú, nemajú na osvetlenie, nemajú na základné potreby, dokonca starostovia obcí idú na péenky, aby vôbec nemuseli za seba platiť výplatu. Tá situácia je naozaj v niektorých obciach kritická a ja som naozaj očakával aj potom, čo povedal pán predseda, pán premiér Robert Fico, že je treba urobiť v samosprávach určite centralizáciu a treba ju naozaj zlepšiť, sa to hovorí už naozaj roky. My naozaj niektoré obce, ktoré majú menej obyvateľov, sú dlhodobo neudržateľné. Tí starostovia majú iné práce, fungujú z inej činnosti a nemôžu jednoducho spravovať obec a mať plnú, plný výkon ako veľké mesto a plniť zákonné normy, tak ako majú, čiže toto tuná nie je riešenie. To je, to treba otvorene povedať, že to je náplasť. To je len, to sú zdroje, ktoré presunieme z jedného účtu na druhý a nevyrieši nám tú situáciu, ktorá je v obciach. A ja preto verím, že je tu viac odborníkov na samosprávy, ktorí sú aj zo strán opozície a ja by som očakával, že keď sa budeme baviť o tom, že treba urobiť kompletnú decentralizáciu moci, naozaj ju treba kompletne urobiť, tak sa naozaj poradíte a kľudne nás aj prizvete. My sme pripravení aj so stranou, zo strany opozície naozaj predniesť návrhy, lebo my si tie samosprávy sami zabijeme. Naozaj týmto spôsobom si ich sami zničíme a budúci rok podľa mňa niektoré samosprávy to samé zabalia. Ďakujem.
22. schôdza NR SR - 7.deň - B. popoludni
Dátum: 2024-10-30
Poslanec: Majerský, František (KDH)
Druh vystúpenia: Vystúpenie s faktickou poznámkou

54. Ďakujem pekne. Pán poslanec Stachura, vystihol si podstatu toho, čo sa naozaj už len posledné roky rozprávame, že nám treba naozaj optimalizovať primárnu, primárnu sféru. Hovoríme, že nám chýbajú ambulantní detskí, dospelí lekári a s ambulantnou sférou nič nerobíme. Nenahrádzame, lebo nových lekárov nevieme získať do systému hneď a bude to trvať roky, ak noví lekári nahradia starších a nedá sa to urobiť naozaj zo dňa na deň. Čo ale vieme zmeniť je systém práce v ambulanciách primárnej sféry, detskej, dospelej, a vieme nastaviť, aby niektoré veci fungovali inak. Touto novelou zákona chceme otvoriť diskusiu, aby sme naozaj začali rozprávať o tom, ako zefektívniť primárnu sféru, ktorá je kľúčová, aby nám nezahlcovala nielen záchrannú zdravotnú službu, ale aj ústavnú zdravotnú starostlivosť. Lebo je kľúčová preto, aby naozaj pacient mal svojho lekára, aby sa naozaj dostal k nemu, keď to potrebuje, a to je naozaj v primárnej sfére to kľúčové, na čo má slúžiť primárna sféra. Ďakujem ti za tvoje vystúpenie. Verím, že koalícia ak si aj tento návrh neosvojí, tak niektoré veci bude upravovať v ďalšej novele a pomôže to zlepšiť primárnu sféru. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Majerský, František (KDH)
Druh vystúpenia: Vystúpenie s faktickou poznámkou

41. Ďakujem pekne, pán kolega, mal si pekný potlesk, čiže klub máte veľký. Ale nie, trošku vážnejšie. Dve veci by som tam podotkol, čo si myslím, že na to by sme nemali zabudnúť, je, že máme dostatok interných atestácií interných lekárov. A podľa mňa by bolo v budúcnosti možno, ak chceme naozaj riešiť krízové veci, že nám naozaj odchádzajú alebo nemáme dostatok všeobecných lekárov, je, aby sa urýchlila špecializácia zo všeobecného lekárstva pre interných lekárov. To na to ministerstvo nepotrebuje zákon, vie to zmeniť samo a to by nám do systému prinieslo cca 700 nových lekárov, ktorí by mohli byť všeobecní lekári. To je jedna vec. A druhá vec je tá, že na niektorých častiach územia Slovenska, ja sa nad tým stále zamýšľam, že či to takto naozaj chceme brať, že nemôžeme mať detskú pohotovosť, lebo naozaj nemáme detských lekárov, hej? Lebo chýbajú detskí lekári, nie sú a tak skoro ani nebudú, lebo toto opatrenie sa nedá urobiť, že zajtra nám pribudnú noví, ale prečo by napríklad pohotovosť, keď je, tak mala by, a ten pohotovostný lekár, ktorý tam na tej pohotovosti slúži, by mohol riešiť aj detských pacientov. Veď záchranné zdravotné služby lekár predsa, nemáme lekárov, že ktorí chodia na detských pacientov a chodia na dospelých pacientov. Ten lekár na záchrannej zdravotnej službe alebo ten záchranár chodí na všetkých pacientov rovnako. Čiže naozaj, čiže pri život zachraňujúcom výkone môže ísť lekár na výjazd, ale pri tom, keď má dieťa teplotu, tak to nemôže riešiť ambulantný lekár pre dospelých. Čiže tam tie zmeny sa dajú urobiť a vedeli by sme ten systém zefektívniť. Čiže k tomuto by som chcel pána ministra aj trošku vyzvať, aby bol v tomto trošku, by som povedal, krízovejší, lebo toto sú veci, ktoré nám naozaj budú za chvíľočku padať na hlavu, čo sa týka detských pohotovostných ambulancií. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Majerský, František (KDH)
Druh vystúpenia: Vystúpenie s faktickou poznámkou

31. Ďakujem pekne. Peter, myslím si, že si to veľmi zoširoka zhodnotil. Zhodnotil si aj pozitívne veci, lebo naozaj po reforme v zákone 575 alebo jeho obnove a zmenách sme volali už naozaj skoro rok a sú tam naozaj dobré veci. Ja musím naozaj povedať za regióny, že je kľúčové to, že sa posunú kompetencie na vúcky a že vúcky budú môcť rozhodovať, kto k danej sieti bude a kto nebude, ale verím tomu, že sa tam posunú aj financovanie, lebo bez toho naozaj tie vúcky môžu rozhodovať len sčasti, čiže budeme mať aj určite v druhom čítaní pozmeňujúci návrh, aby sa toto zmenilo. Je tam veľa vecí, ktoré, na ktoré mám názor, že sa budú musieť ešte upravovať, a myslím si, že aj vládna koalícia príde s nejakými pozmeňujúcimi návrhmi. My takisto ich budeme dávať, lebo sú dôležité, aby sa niektoré veci upravili, ale vcelku ten zákon je dôležitý. Je dôležitý, aby tu bol, je dôležitý, aby sa prijal, lebo naozaj sa musí posúvať naozaj tá zdravotná starostlivosť dopredu. Je tam naozaj, to je to, čo si presne povedal, že je to také, že sme zase na niečo nalepili, na zákon sme nalepili zase nejaké prílepky, ktoré tam vôbec nemuseli byť, ale vcelku to hodnotím pozitívne v tom, že ten zákon je už v Národnej rade a máme naozaj aj prvé, aj druhé čítanie na to, žeby sme niektoré veci upravili a opravili, a preto aj takisto budeme komunikovať s pánom predsedom Balážom, kde budeme sa snažiť zapracovať veci, ktoré naozaj tomu zákonu môžu len pomôcť. Ďakujem.
22. schôdza NR SR - 2.deň - B. popoludni
Dátum: 2024-10-23
Poslanec: Majerský, František (KDH)
Druh vystúpenia: Vystúpenie s faktickou poznámkou

111. Ďakujem pekne. Prvé som ani nechcel reagovať, lebo ja naozaj neviem, čo tu dneska riešime, ale dobre. Pán Dostál, čiže ja som v strane KDH a keby som dnes v strane KDH skončil, tak som v kontrolnom výbore pre SIS a v zdravotníckom výbore, kde ma nominovala strana KDH. Zajtra by som skončil sám, lebo to miesto nepatrí mne Ferovi Majerskému, ale strane KDH, ktorá ma do toho no-mi-no-va-la. S pani Holečkovou bola normálna komunikácia. Boli tam dvaja podpredsedovia, ktorí sa s ňou normálne dohodli a ona s tým súhlasila. Čiže ja nerozumiem, že prečo strana SaS rieši vnútropolitickú situáciu strany KDH. Veď keď bude pani Holečková vo vašej strane alebo v nejakej inej, kľudne ju do sociálneho výboru nominujte. Ja s tým žiadny problém nemám a budem za to hlasovať. Veď je to vaša nominácia, ale tento výbor alebo členstvo vo výbore nepatrí nám, osobám, ale patrí strane KDH, ktorá uspela vo voľbách a má tu určitý počet mandátov a zastúpenie v jednotlivých výboroch. Hádam s týmto nebudeme sa predsa sporiť a riešiť hodinu, kto kde bude a nebude. Ďakujem.
19. schôdza NR SR - 5.deň - B. popoludní
Dátum: 2024-09-18
Poslanec: Majerský, František (KDH)
Druh vystúpenia: Vystúpenie s faktickou poznámkou

70. Ďakujem pekne, pán predsedajúci. Čiže ešte, aby sme to naozaj ešte len trošku zhmotnili a skrátili, ide vlastne o štandardy, ktoré budú používať zdravotníci na jednotlivých oddeleniach, aby sme naozaj zefektívnili systém. V tomto naozaj musím dať za pravdu pánu predsedovi Andrejovi Dankovi, ktorý kritizuje, že idú veľké zdroje do zdravotníctva a nie sú efektívne vynaložené, čo naozaj mu dávam za pravdu, lebo tých zdrojov do zdravotníctva ide dosť, len ich treba naozaj efektívne dávať a nemíňať ich na to, čo nemusíme robiť, nemusíme tieto postupy robiť, ale máme ich dávať tam, kde tie peniaze naozaj majú ísť a na pacientov, ktorí to naozaj akútne potrebujú. Lebo my robíme naozaj všetko opačne. Pacienti, ktorí liečbu, ktorú majú dostať o pol roka, dostávajú hneď, a tí, ktorí sú onkologickí a potrebujú liečbu včas, tak ju dostávajú neskoro, alebo sa jej nedožijú.
35. schôdza NR SR - 11.deň - A. dopoludnia
Dátum: 2025-06-12
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

20. Ďakujem za slovo, pán predsedajúci. Pani kolegyňa Jurík, napísala som si niekoľko poznámok k vášmu vystúpeniu. Na začiatku vás poopravím, pretože nie s jednou konkrétnou vecou sme prišli za pánom ombudsmanom, ale je to niekoľko, ale musím vyzdvihnúť teda váš pokojný tón, pretože zvyknete byť omnoho ostrejšia k niektorým našim kolegom, ale beriem, že vás táto téma mimoriadne zaujíma a asi sa v tomto aj zhodneme, že pán ombudsman, ja ho rovnako považujem za mimoriadne ľudského a spravodlivého a naša komunikácia je na vysokej erudovanej rozprave, ktorú vždy vedieme a, samozrejme, že sa netýka len veľmi ťažkých tém ako je napríklad lieková politika alebo témy ako sú lieky na výnimku, ktoré aj podal na Ústavný súd, ale ja vyzdvihnem aj našu spoluprácu, aj ako ste povedali s kolegyňou Čavojovou, pretože ste spomenuli aj deti a napríklad práve naša spolupráca aj s pánom ombudsmanom aj s pánom premiérom, ktorý vyhlásil národný projekt prvého detského hospicu, ktorý sme doteraz na Slovensku nemali a ktorý sa začne čoskoro stavať, tak sú veci, ktoré skutočne deti na Slovensku nediskriminujú, pretože dnes vidíme veľmi často diskriminované deti v spoločnosti, ktoré majú nejaký, bohužiaľ, poviem to tak veľmi nešťastne, postih a veľakrát sú v spoločnosti prehliadané a práve toto všetko je to, čomu sa venujeme. A ešte spomeniem aj tú rómsku problematiku, ktorú ste uviedli veľmi v skratke, pretože takéto rómske deti majú napríklad aj obedy zadarmo, takže nemyslím si, že sú natoľko diskriminované, ako tvrdíte. Dokonca výjazdové rokovanie vlády, ktoré naša vláda výrazne podporuje, tak teraz bolo do Pečovskej Novej Vsi vyčlenených niekoľko stotisíc eur na budovanie príbytkov pre takýchto občanov, takže myslím si, že aj v tomto robí náš splnomocnenec vlády pán Daško omnoho viac ako pán Pollák. A len veľmi na záver, škoda, že ste nespomenuli pána Chovanca v Belgicku, ktorého zavraždili... (Prerušenie vystúpenia časomerom.)
35. schôdza NR SR - 8.deň - A. dopoludnia
Dátum: 2025-06-06
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

55. Ďakujem pekne, pán predsedajúci. Pani ministerka, mňa by zaujímalo, ako ste sa vy starali o majetok, štátny, o konsolidovanie tých financií, keď ste predsa vládli, podporovali ste Igora Matoviča vo všetkých jeho nápadoch, ako bola očkovacia lotéria, dovoz rôznych vakcín a všetkého podobného. Tak mohli by ste mi na to možno odpovedať predsa, za vás sa ani neodškodnili tí ľudia, ktorí zomierali za vášho pôsobenia na spravodlivosti vo väzbách, tak nám vyčítate Trestný zákon, ale predsa vy ste boli matkou, autorkou aj súdnej mapy, ktorá spôsobila chaos, a vy ste tým rozvrátili aj súdnictvo, spravodlivosť, financie, pritom váš vtedajší predseda vládol z Dubaja, kde tiež vieme, že sa tie financie minuli najmä na alkohol, takže vtedy by boli skôr tie kapce, ako ste to tu vy spomínali. Tak si nemyslím, že je úplne správne nás posudzovať, keď za všetko ste tu boli zodpovední vy s vašimi kolegami, ktorí sa tu dnes ani nenachádzajú s pánom Matovičom a ja sa čudujem, že viete tu natoľko moralizovať, keď tie financie, spravodlivosť ste rozvrátili vy. Treba vám to opakovať, pretože sa tvárite ako matka Tereza.
33. schôdza NR SR - 14.deň - B. popoludní
Dátum: 2025-04-15
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

251. Ďakujem pekne. Pán Dubéci, vaše vystúpenie bolo podľa mňa rozporuplné z niekoľkých dôvodov, pretože vám prekáža meno George Soros asi tak ako Voldemort z Harryho Pottera. George Soros je narodený v Budapešti, takže určite vie, kde je Slovensko, čo v minulosti niekoľkí vaši opoziční kolegovia tvrdili, že pán Soros je starý pán, ktorý ani nevie, kde je Slovensko. Ale existuje také video pána Šimečku staršieho, ktorý priznáva, že sa považuje za blízkeho priateľa s pánom Sorosom, aj to, že jeho peniaze už v minulosti pomohli poraziť bývalého premiéra Mečiara. My sme si všimli, že vy obdivujte ľudí ako je pán Šimečka starší alebo Arpád Soltész, ktorých najväčšou radosťou je dourážať Slovensky a Slovákov ako národ zbabelcov. Vy sa verejne hlásite k človeku Georgovi Sorosovi, ktorý položil britskú libru, zarobil na tom neskutočné peniaze a váš pán predseda dnes predsa mohol prísť a povedať a najmä preukázať, že nepresadzujete ním platenú progresívnu politiku. Lenže to by nebola pravda, pretože aj vás pán Ódor, dnes europoslanec, dal 21 mil. Nadácii otvorenej spoločnosti. A len na záver, áno, máte pravdu, že verejnosť patrí na balkón rokovacej sály. Tak ako tu bol dnes občan Dany Kollár, tak vy máte takú selektívnu slepotu, bol tu aj váš pán radca, tiež občan slovenskej republiky Juraj Rizman, ale aj pán bývalý splnomocnenec vlády pre rozvoj občianskej spoločnosti, ktorý tiež pracoval v rôznych týchto spoločnostiach. Takže by ste mohli trošku objektívne hovoriť niektoré veci a nielen neustále urážať. Ďakujem pekne.
33. schôdza NR SR - 14.deň - B. popoludní
Dátum: 2025-04-15
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

217. Tak nie je Zuzana ako Zuzana, ale nevadí. Ešte pani kolegyňa bude reagovať. Predsa len, pani kolegyňa, mala si odvahu vystúpiť, čo sa naopak nestalo pri lídrovi Progresívneho Slovenska pánovi Šimečkovi, čo ma trošku mrzí, lebo aspoň mohol vysvetliť tie svoje mimovládne organizácie alebo politický aktivizmus, ktorý vykonáva jeho otec, ktorý tvrdí, že Soros je jeho blízky priateľ, alebo jeho mama, ktorá doteraz nevie jednoznačne vysvetliť to financovanie, o ktorom sa tu veľa hovorí. Ale taktiež sa mi páčila tá myšlienka o tom ruskom zákone, pretože celý deň o tom hovoria alebo robili aj tieto protesty, že to je ruský zákon a naopak, ja neviem, či nečítajú alebo nevedia po anglicky, pretože aj americká administratíva prezidenta Trumpa sa rozhodla zverejniť, kam zmizli miliardy dolárov z americkej agentúry, pretože vieme, že tam boli obrovské miliardy, až 50 mld. sa rozdávali na podporu fake news alebo dúhových revolúcií, alebo prevraty legitímne zvolených parlamentov a vlád. Takže ja si myslím, že ľudia si zaslúžia vedieť pravdu. Mali by počuť informácie, ktoré sú transparentné, najmä by sme mali hľadieť na tie weby, ktoré boli zrušené, vypínané a ľudia sa nemohli dožadovať správnych informácií a robili to práve tí ľudia, ktorí vládli v roku 2020 až 2023, keď veselo podporovali Nadáciu otvorenej spoločnosti a naopak také Hlavné správy alebo Infovojna, tá nemohla byť počúvaná, pritom roky informovali o tom, že aj na Slovensku sú takéto protištátne živly. Takže myslím si, že toto len tak na doplnenie, ale skutočne mi je ľúto, že pán Šimečka a jeho tím z PS-ka tu už nejako viac nesedia, pretože určite mohli povedať k tomu viac, ale dnes boli absolútne zdiskreditovaní. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

181. Ďakujem pekne. Tak počujeme tiež taký smiech, že sa povedala pravda napriamo, ale celý deň, alebo od poobedia tu prebieha rozprava o mimovládnych organizáciách a najmä z opozície počujeme, ako veľmi suplujú štát niektoré mimovládne organizácie. Mne však nedá nespomenúť výrok nášho pána predsedu Roberta Fica a teraz už ako predsedu vlády, ktorý ako jediný aj v čase, keď bol opozičným politikom, mal tú odvahu a hovoril o miery na Ukrajine, za čo naňho bol potom spáchaný atentát a takmer zomrel. Nadácia Mier na Ukrajine potom vznikla a vôbec nesupluje štát v dobrom slova zmysle, pretože významu slova mier podľa mňa vôbec nerozumejú. Nedokážu viesť slušný dialóg a tváriť sa ako mier Ukrajine, pritom zbierať peniaze na zbrane a smrť, je niečo tak nehorázne, že spriznili každý jeden význam slov, ktorými sa tvária a ktorými sa zakrývajú, pričom veselo tlieskajú mnohým opozičným politikom, dovolia hercom, aby vystupovali na ich pódiách a mnoho z tých hercov potom aj v národnom divadle, ktorí sú tiež platení zo štátnych peňazí, čítajú svoje názory. Tak si predstavme, že každý jeden človek, ktorý pracuje, napr. šofér autobusu keď zastane na konečnej zastávke, tak zamkne svojich cestujúcich a prečíta im svoj politický názor, až potom môžu ísť domov. Je to niečo, čo vy tak neuveriteľne zneužívate, mená týchto organizácií na politické účely, ale aspoň slovenská verejnosť vidí, že vám najviac záleží na vašich premotivovaných politických aktivistoch. Ďakujem pekne.
33. schôdza NR SR - 14.deň - B. popoludní
Dátum: 2025-04-15
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

88. Ďakujem veľmi pekne za slovo. Pani poslankyňa, nedá mi nereagovať na vaše plamenné vystúpenie, ktoré tu veľmi často na nás útočíte ako na ženy, pritom vy, ženy feministky, politický aktivizmus, ktorý tu vediete ako na ženy, je veľmi častokrát mimoriadne urážlivý a dnes ste sa podľa mňa mohli zastať aj pani poslankyne Vaľovej, na ktorú tak tvrdo zaútočili členovia OĽANA. Ale ja sa vás chcem spýtať inú vec, na ktorú možnože mi aj odpoviete, či vám hovorí niečo združenie Bambini alebo pani Hančíková, ktorá prosila o pomoc celé politické spektrum, nielen vašu stanu Progresívneho Slovenska, ktoré veľmi často sa zaštiťujete pomocou ťažko chorých, znevýhodnených alebo inak zdravotne znevýhodnených ľudí, ale táto pani vám písala, že by potrebovala pomoc pre všetky deti bez rozdielu a vy ste jej teda odpísali. Bola to, priamo mám ten mail, pretože mi ho tá pani poslala, že veľmi pekne ďakujete za tú iniciatívu, ktorá teda sa rozhodla konať, ale skôr jej odporúčate, aby sa rozhodla kontaktovať iné nadácie alebo organizácie, ktoré sa venujú tejto podpore takýchto detí so zdravotným znevýhodnením, a teda vôbec ste im nepomohli. Neposlali ste im ani jeden jediný cent, to je zaujímavé, že napríklad na tank na Ukrajinu sa 15-tisíckrát vedel cez stránku Donio, ktorú ste spomínali, sa vedel milý darca, dobrý darca alebo darca so štedrým srdcom sa vedeli na takéto niečo zozbierať. Ďalej ste nás tu výsostne dourážali, že my sa teda nestaráme a že štát zlyháva. Ja vám len chcem povedať, že pán premiér, vláda schválila 300-tisíc eur na projektovú dokumentáciu na prvý detský hospic, ktorý na Slovensku nie je. Takže mali by ste trošku možno vážiť vaše slová, ja som rada, že ja nemám... (Prerušenie vystúpenia časomerom.)